Baton Rouge
Baton Rouge on linn Ameerika Ühendriikides, Louisiana osariigi pealinn. Baton Rouge on New Orleansi järel osariigi suuruselt teine linn. 2006. aastal oli Baton Rouge'i elanike arv 229 553. Baton Rouge asub Mississippi jõe ääres ning on üks USA lõunaosariikide olulisemaid tööstus- ja naftakeemiakeskusi ning sadamaid. Linn asutati 1719. aastal Prantsusmaa sõjalise tugipunktina. Alates 16. jaanuarist 1817 on Baton Rouge Ameerika Ühendriikide koosseisus. 1947. aastal ühendati linn koos East Baton Rouge'i vallaga ühiseks konsolideeritud linn-vallaks.